b'\n_START_ARTICLE_\nKumit\xc4\x97\n_START_PARAGRAPH_\nKumit\xc4\x97\xc2\xa0\xe2\x80\x93 kovos ar treniruot\xc4\x97s forma japon\xc5\xb3 kovos menuose. Rungtyn\xc4\x97se kumite yra dviej\xc5\xb3 kovotoj\xc5\xb3 kova be i\xc5\xa1ankstinio susitarimo technikos klausimais. Treniruot\xc4\x97se b\xc5\xabna skirtingo lygio kumite, kurie nustatomi pagal tam tikrus puolimo ar gynybos veiksmus.\n_START_SECTION_\nIstorija\n_START_PARAGRAPH_\nKumit\xc4\x97 karat\xc4\x97 istorijoje yra gana naujas rei\xc5\xa1kinys, kuris prigijo tik XX am\xc5\xbeiuje pagal tokius pavyzd\xc5\xbeius kaip dziudo, boksas ir kitos kovos \xc5\xa1akos. Tradiciniame karat\xc4\x97 kumit\xc4\x97 nebuvo. Didysis karat\xc4\x97 meistras Gichin Funakoshi suprato, kad karat\xc4\x97 pama\xc5\xbeu netenka sportinio charakterio, ir jam atrod\xc4\x97, kad d\xc4\x97l to karat\xc4\x97 ugdymo vert\xc4\x97 yra pavojuje. Spaud\xc5\xbeiamas savo mokini\xc5\xb3 jis sud\xc4\x97liojo pirm\xc4\x85sias kumit\xc4\x97 formas, kurios reprezentuoja shotokan-karat\xc4\x97 kovin\xc4\x97s formos \xc5\xa1aknis.\n_START_SECTION_\nFormos\n_START_PARAGRAPH_\n\xc5\xa0iandien karat\xc4\x97 kovotojai yra ugdomi pagal daugialyp\xc4\x99 kumit\xc4\x97 form\xc5\xb3 sistem\xc4\x85. Skirtingi karat\xc4\x97 stiliai turi skirtingas kumit\xc4\x97 formas._NEWLINE_Pradedama da\xc5\xbeniausiai su Kihon-Gohon-Kumite: du prie\xc5\xa1ininkai stovi vienas prie\xc5\xa1 kit\xc4\x85. Numatytas puolantysis puola penkis kartus, o besiginantis ginasi traukdamasis atgal. Po paskutin\xc4\x97s gynybos seka puolimas. Tiek puolimo, tiek gynybos technikos turi b\xc5\xabti visi\xc5\xa1kai \xc4\xafsisavintos. Pakartotini\xc5\xb3 atak\xc5\xb3 technik\xc4\x85 galima pasirinkti laisvai._NEWLINE_Su pirm\xc4\x85ja forma pana\xc5\xa1um\xc5\xb3 turintis Kihon-Sanbon-Kumite vyksta tokia pa\xc4\x8dia taktika, tik \xc4\x8dia yra viso labo trys (San) \xc5\xbeingsniai puolimui ir gynybai._NEWLINE_Kihon-Ippon-Kumite t\xc4\x97ra tik viena puolimo ir gynybos ataka. Pavadinimas Kihon rei\xc5\xa1kia, kad technika naudojama kaip prad\xc5\xbeiamokslio formos._NEWLINE_Jiyu-Ippon-Kumite: Viena puolimo ir gynybos ataka laisva forma._NEWLINE_Okuri-Kumite: Ne vienas, bet daugiau puolim\xc5\xb3, nuo kuri\xc5\xb3 reikia i\xc5\xa1 prad\xc5\xbei\xc5\xb3 apsiginti, tam kad b\xc5\xabt\xc5\xb3 galima pulti._NEWLINE_Kaeshi-Kumite: Puolantysis atmu\xc5\xa1a atsakom\xc4\x85j\xc4\xaf puolim\xc4\x85 po vienos \xe2\x80\x9epuolimas\xc2\xa0\xe2\x80\x93 gynyba/atsakomasis puolimas\xe2\x80\x9c atakos._NEWLINE_Happo-Kumite (jap. hachi\xc2\xa0\xe2\x80\x93 a\xc5\xa1tuoni): A\xc5\xa1tuoni puolantys pasiskirsto aplink besiginant\xc4\xaf ir po trumpos komandos j\xc4\xaf puola. \xc5\xa0iuo atveju puolantysis turi b\xc5\xabti pasiruo\xc5\xa1\xc4\x99s ir atsakomajai atakai._NEWLINE_Jiyu-Kumite: absoliu\xc4\x8diai laisva kova, kurioje nei puolimo, nei gynybos technikos n\xc4\x97ra \xc4\xafsisavintos. Kovos partneriai stovi laisvai vienas prie\xc5\xa1 kit\xc4\x85. S\xc4\x85voka \xe2\x80\x9eJiyu-Kumite\xe2\x80\x9c naudojama da\xc5\xbeniausiai kalbant apie sportin\xc4\x99 kov\xc4\x85.'